सॉर्टिंग हैट हॉगवर्ट्स में प्रयोग की जाने वाली एक दूरदर्शी कृति है, जो जादुई तरीके से यह निर्धारित करती है कि कोई भी नया छात्र स्कूल के चार हाउसेज - ग्राईफिंडर, हफलपफ, रेवेनक्ला या स्लाइदरिन- में से किस हाउस में नियुक्त किया जायेगा. स्कूल के सत्र की शुरुआत में होने वाली दावत में इस हैट को प्रत्येक प्रथम वर्ष के छात्र के सर पर पहना दिया जाता है. हैट तेज़ आवाज़ के साथ अपना चयन सबको सुनाती है और छात्र अपने लिए चयनित हाउस की ओर चला जाता है. हैरी द्वारा स्वयं को छांटे जाने की घटना और हर्मियॉन द्वारा पांचवीं किताब में की गयी संक्षिप्त टिपण्णी के अनुसार (जहां वह बताती है कि हैट ने लगभग उसे रेवेनक्ला में भेजन एक निश्चय कर लिया था), छांटे जाने की इस प्रक्रिया के दौरान यह हैट छात्रों से बात करती है और अपना निर्णय लेने में यह छात्र की पसंद को वरीयता देने हेतु भी तैयार रहती है. हालांकि, कभी-कभी, उसे को यह करने की ज़रूरत नहीं पड़ती: उदहारण के लिए, ड्रेको मालफॉय को सर को बिना छुए ही हैट ने उसे स्लाइदरिन में भेज दिया था। हैरी को सही हाउस में नियुक्त करने में इस हैट को परशानी हुई थी, हैट ने उसे स्लाइदरिन में भेजने का निर्णय लगभग ले ही लिया था कि तभी हैरी ने उससे विशेष रूप से स्पष्टतः ऐसा न करने की प्रार्थना की. इस पर हैट ने उसे स्लाइदरिन के स्थान पर ग्राईफिंडर में भेज दिया, जो उसके पिता का भी हाउस था। राउलिंग ने कहा कि हैरी को किस हाउस में भेजा जाये इस सम्बन्ध में हैट के अनिर्णय का कारण यह था कि उस हैट ने हैरी के भीतर वोल्डेमॉर्ट के अंश को पहचान लिया था। सॉर्टिंग हैट मूलतः गौड्रिक ग्राईफिंडर की थी, जोकि हॉगवर्ट्स के चार संस्थापकों मे से एक थे. पहले संस्थपक अपने-अपने हाउस के लिए छात्रों का चयन स्वयं करते थे, लेकिन फिर उन्होंने सोचा कि उनकी मृत्यु के बाद यह सब किसी और को ही करना होगा इसलिए गौड्रिक ग्राईफिंडर ने अपनी हैट उतार दी और उसे छात्रों का चुनाव करने को कहा और उनका यह उपाय कारगर रहा. तब से, छात्रों के हाउस का चयन करने के लिए सॉर्टिंग हैट का प्रयोग किया जाने लगा. इसकी आयु के कारण यह "धब्बेदार, घिसी हुई और बहुत ही गंदी" दिखाती है." प्रतिवर्ष छात्रों को छांटने से पहले यह हैट एक परिचयात्मक गीत भी सुनाती है. आमतौर पर यह गीत आने वाले खतरों के प्रति आगाह करता है, जैसे कि "ऑर्डर ऑफ फिनिक्स" में. सॉर्टिंग हैट के गीत विषयवस्तु और लम्बाई में बदलते रहते हैं लेकिन इनमें सदैव ही प्रत्येक हाउस का संक्षिप्त परिचय शामिल होता है.

सॉर्टिंग हैट ने दो बार ग्राईफिंडर की तलवार से अपने स्थान से बहार निकलने के लिए विनती भी की थी, दोनों ही बार यह विनती सांप को मारने के लिए की गयी थी; "चैंबर ऑफ सीक्रेट्स" में यह हैरी को बैसलिस्क को मारने के लिए यह तलवार देती है और "डेथली हैलोज़" में यह नेवियल को यही तलवार देती है. "चैंबर ऑफ सीक्रेट्स" मे डंबलडोर यह स्पष्ट कर देते हैं कि सिर्फ एक सच्चा ग्राईफिंडर ही इस प्रकार से तलवार को बुला सकता है. "डेथली हैलोज़" में वोल्डेमॉर्ट सॉर्टिंग हैट में आग लगा देता है, हालांकि ऐसा लगता है कि हैट इस आग में जली नहीं थी क्योंकि नेवियल इसके तुरंत बाद ही इसमें से ग्राईफिंडर की तलवार निकालता है और वोल्डेमॉर्ट के सांप नागिनी का सर धड़ से अलग कर देता है. "डेथली हैलोज़" के अंत में दिए गए उपसंहार में, यह सुनिश्चित हो जाता है कि हैट अब भी अस्तित्व में है क्योंकि हैरी अपने छोटे बेटे को बताता है कि, यदि वह स्लाइदरिन हाउस में नहीं जाना चाहेगा तो हैट अवश्य ही उसकी पसंद को वरीयता देगी.

"हैरी पॉटर" श्रृंखला की पहलों दो फिल्मों में हैट की आवाज़ लेसली फिलिप्स द्वारा दी गयी है. इसके गीत फिल्म में नहीं सुनाये गए हैं और फिल्म में इसका घेरा और कहीं-कहीं पर फटने के निशान दिखाए गए हैं जिससे ऐसा लगता है कि हैट की "आंखें" और एक "मुंह" है.

छू पाउडर
सॉर्टिंग हैट
आर्थर वीसली की कार
कन्फयूजिंग कौनकौक्शंस (भ्रामक मिश्रण)